Španski "Spaner" obustavio je sve letove - Bizlife.rs\nŠpanski „Spaner“ obustavio je sve letove\n17:13 Beograd, 30/01/2012\nŠpanski „Spaner“ obustavio je sve letove za Srbiju i ostale destinacije širom sveta zbog „složene finansijske situacije“ u toj avio-kompaniji, saopštio je Direktorat civilnog vazduhoplovstva Srbije.\nSekretarijat za vazdušni saobraćaj Vlade Španije danas je pismom obavestio Direktorat civilnog vazduhoplovstva Srbije da je ta španska avio-kompanija od 28. januara otakazala sve letove.\nU pismu se navodi da je „Spaner“ preduzeo sve korake kako bi putnicima nadoknadio štetu, i to najpre preusmeravanjem na letove drugih avio-kompanija, ali i vraćanjem novca putnicima za kupljenu kartu.\nPutnici sve informacije o svojim pravima mogu dobiti na telefone „Spanera“ 900131415 i +34971916047 ili u kol centru Agencije za bezbednost avio saobraćaja Španije, na telefon: +34913968210 i na sajtu: www.seguridadaerea.es, navedeno je u pismu Agencije za vazdušni saobraćaj Španije.\n„Spaner“ je na vazduhoplovnom tržištu Srbije prisutan skoro dve godine. Leteo je na liniji Barselona-Beograd-Barselona, najpre tri puta nedeljno, a kasnije jedan let manje.\nDirektorat civilnog vazduhoplovstva Srbije je podsetio putnike da svoja prava u slučaju uskraćivanja ukrcavanja, smeštaja u nižu klasu, otkazivanja letova i kašnjenja letova, mogu ostvariti shodno Zakonu o obligacionim i osnovama svojinsko-pravnih odnosa u vazdušnom saobraćaju.


Siniša je stigao na mesto nesreće i skamenio se: Pored mene je bio telefon preminulog mladića, zvonio je. Hteo sam da svisnem kada sam video ko ga zove\n- Oduvek sam želela da radim nešto što je humano, a posao vatrogasca zrači humanošću i hrabrošću i samim tim nekako sam se pronašla u toj profesiji i želela sam da budem deo takvog kolektiva - kaže žena vatrogasac Danijela za "RTV".\nOna dodaje da je uverena da čovek ne može biti hrabar bez prisustva straha.\n- Strah je uvek prisutan, ali morate da se fokusirate na to da svoj posao uradite kako treba, on vas i gura napred da odradite sve baš kako treba - objašnjava Danijela.\nŽene su kroz istoriju menjale svet, rušile predrasude i postavljale nova pravila. Slična situacija je i danas jer ceo Novi Sad priča o prvoj ženi u Novosadskoj vatrogasnoj brigadi.\nDanijela - žena vatrogasac - novo lice Novog Sada\n- U suštini, uglavnom ima predsrasuda, jer kad ljudi vide ženu imaju utisak da to nije posao za ženu, ali ima i onih dobrih komentara gde me ljudi motivišu da nastavim da se bavim onim što volim - zaključuje Danijela Santrač.\nHrabra dama u uniformi ravnopravni je član ekipe. Spretnost, brzina i efikasnost samo su neke od Danijelinih osnovnih karakteristika, a novosadske kolege imaju samo reči hvale za nju. Međusobno se podržavaju jer kako kažu kolegijalnost, dobra uigranost ekipe i brzina, najbitniji su deo ovoga posla.


Ubisoft Forward 2020 konferencija – Geekebana\nHome›Vesti›Ubisoft Forward 2020 konferencija\nUbisoft Forward 2020 konferencija\nNa prvoj do sada isključivo digitalnoj Ubisoft Forward konferenciji koja je održana putem live streama u nedelju, 12. juna moglo se videti štošta toga zanimljivog. Najavljeno je nekoliko novih velikih naslova.\nAssassin’s Creed Valhalla, čiju najavu smo ovde objavili pre dva meseca, ima novi (gameplay) trejler u trajanju od nepunih 6 minuta. Igra stiže na Xbox One, Playstation 4, Playstation 5, Google Stadia i PC platforme u novembru 2020.\nGhost Recon Breakpoint 15. jula dobija besplatan AI Teammates update specijalno za sinlgleplayer igrače\nHyperScape, Ubisoftov prvi naslov u battle royale žanru stiže uskoro, a trenutno se može besplatno igrati kao open beta na Xbox One, Playstation 4 i PC platformama\nWatch Dogs: Legion, treći nastavak popularne open-world akcione avanture nas vodi u distopijski post-Brexit London kojim upravlja autoritarni režim i drži sve svoje građane pod prismotrom. Igra ima novi gameplay trejler, a najavljen je i datum izlaska: 29. oktobar 2020, na Xbox One, Xbox Series X, PlayStation 4, PlayStation 5, Google Stadia i PC platformama\nFar Cry 6 pucačina ima svoju prvu prezentaciju i najavljena je za 18. februar 2021. Vidimo da će se radnja dešavati u nekoj fiktivnoj državi koja podseća na Kubu. Osim najavnog trejlera, objavljen je i interesantan uvodni (Cinematic Title Sequence) trejler\nDetaljne informacije o Ubisoft Forward 2020 konferenciji možete pogledati na:\nDevolver Direct 2020 konferencija\nThe Dark Pictures Anthology: House of Ashes!


Slike i monografija Džeka Hodžića u galeriji MMC\nNaslovnica Sjeverni Sandžak Novi Pazar Slike i monografija Džeka Hodžića u galeriji MMC\nNovi Pazar – Izložba slika i promocija monografije bosansko- hercegovačkog umjetnika Džeka Hodžića, na kojoj će biti predstavljeno više od 65 radova, biće otvorena sutra veče u galeriji Multimedijalnog centra u Novom Pazaru.\nSlikar Džeko Hodžić za radio Sto plus kaže da će novopazarska bublika nakon skoro 35 godina biti u prilici da vidi njegove radove iz ciklusa “Stradanja“, ali i prisustvuje promociji monografije koja prikazuje njegov višegodišnji umjetnički rad, od početka do danas.\n„U pitanju su radovi koji su rađeni kombinovabnom tehnikom, gde su prikazana stradanja biblioteka od Aleksandrijske biblioteke do sarajevske Vijećnice. Slike su nastajale od 1986 godine do danas. Svi koji dođu prisustvovaće i promociji monografije koju sam izdao povodom 40 godina stvaralačkog rada koja obuhvata ceo moj život“, kazao je radiju Sto plus Hodžić.\nOn je najavio da će nakon Novog Pazara, izlagati po drugim sandžačkim gradovima, ali i inostranstvu.\nIzložba radova u galeriji Multimedijalnog centra biće otvorena do 4. aprila.


Gradski zavod navodi: voda na levoj obali još nije za piće - www.lobi-info.rs\nGradski zavod navodi: voda na levoj obali još nije za piće\nMarija K. 3. jula 2019., 16:56 5.8k Views 1 Komentar\nStanovnici leve obale Dunava do daljeg neće smeti da koriste vodu iz „Vodovoda“ za piće ili spremanje hrane, a posebno ne iz svojih bunara, rečeno je u Gradskom zavodu za javno zdravlje.\nStručni tim obavlja pooštreni vandredni nadzor u institucijama kao što su vrtići i javne ustanove, kao i u domaćinstvima meštana kod kojih se voda još uvek nije povukla. Još će važiti preporuka da se voda ne korsti dok god se u potpunosti ne izvrši sanacija na terenu – navode iz Gradskog zavoda.\nGlavni problem nakon poplava u Borči, Ovči, Krnjači i Kotežu je taj što višak vode nema gde da ode, kažu u Zavodu i plastično objašnjavaju da bi, ako bi voda krenula da se ispumpava iz jednog dvorišta, najverovatnije nakon toga završila u nekom drugom, i sve tako u krug.\nS tim u vezi, potrebno je da nakon povlačenja vode ekipe Zavoda za biocide i medicinsku ekologiju na terenu obave i dezinfekciju i deratizaciju.\nPosledice su dugotrajne i ozbiljnije nego što se mislilo, jer je zemljište od ranijih majskih kiša natopljeno, te ne može da primi toliko količinu vode. Zbog toga treba adekvatno očistiti kanale da bi voda imala gde da se povuče – dodali iz GZZJZ.\nŠto se konkretno Koteža tiče, pretpostavlja se da će situacija sa viškom vode uskoro biti rešena, dok se za Borču još uvek ne može tvrditi sa sigurnošću.\nKako su saopštili iz GZZJZ, čim bude izvršena sanacija, zabrana i preporuka o stanju pijaće vode biće blagovremeno povučena i građani će biti o tome obavešteni.\nPrethodna objava U Jabučkom ritu zagađivač primoran da počisti svoj otpad\nSledeća objava Pomoć do tri plate oštećenima u poplavama na levoj obali\n5. jula 2019. at 10:01 Copy Link of a Comment\nTo vazi samo za bunare. Voda iz vodovodne mreze ne moze da se zagadi jer je u njoj pritisak najmanje tri bara ili trideset metara vodenog stuba. Da bi spoljasnja voda mogla da prodre u cevi vodovodne instalacije mora da bude pod vecim pritiskom od vode u cevima i to na mestima gde cevi cure sto je nemoguce. Prema tome voda iz beogradskog vodovoda je apsolutno ispravna za pice tj. higijenski je ispravna i samim tim nema osnova za strah i za zabranu upotrebe iste.\nPomoć do tri plate oštećenima u poplavama na levoj obali


Čubrilović: Neformiranje SM na savest međunarodne zajednice\nTanjug 7. juna 2019. 22:01\nBANJALUKA – Predsednik Narodne skupštine Republike Srpske Nedeljko Čubrilović izjavio je danas da neformiranje Saveta ministara BiH ide na savest međunarodne zajednice koja više doprinosi tome da nema tog pomoćnog tela Predsedništva BiH, nego što se trudi da bude uspostavljen.\n„Sigurno je da nikome u BiH ne odgovara neformiranje Saveta ministara kao završni čin primene rezultata opštih izbora iz prošle godine. To sasvim sigurno ne odgovara Republici Srpskoj, ali, uveren sam, ne odgovara ni svim građanima BiH“, rekao je Čubrilović Srni.\n„Pa, to Kosovo nije priznalo pola sveta, nisu priznali ni neke zemlje članice EU, a to se pripisuje kao neka negativnost za BiH. Ovde treba definisati gde leži problem. Republika Srpska u pomenutom izveštaju ne pominje se u negativnom kontekstu, odnosno nigde ne piše da Srpska nije ispunila preuzete obavaze“, rekao je Čubrilović.\n„Neformiranje Saveta ministara više ide na savest međunarodne zajednice koja doprinosi tome da nema tog (pomoćnog) tela (Predsedništva BiH), nego što se trudi da napravi taj savet. Mislim da se zloupotrebljavaju i koriste neke političke opcije, pre svega iz reda bošnjačkog naroda, kako bi svoje ciljeve stavili ispred ciljeva građana BiH“, rekao je Čubrilović.


Izvor: BalkanRock.com, 20.Jan.2022, 14:45\nKonkurs za ovogodišnje HEMI muzičke nagrade (HMA) traje još samo tri dana, do 23. januara. Prošlogodišnji dobitnici nagrada, bendovi Deaf Radio i I Wear* Experiment, i EXIT fondacija pozivaju solo izvođače i bendove da se prijave na konkurs, ističući značaj...\nIzvor: BalkanRock.com, 20.Jan.2022\nH.C.Z. – Pijem hard core Izdavač: Samizdat, 6. 7. 2021. Producent: Elio Rigonat Trajanje: 24:38 Žanr: Hard core Ocena: 6 Prevaljena je i ta unapred izazovna 2021. godina, već smo je sumirali i sastavili...\nDva mlada entuzijastična izvođača, kantautor Niko Nikolić i indi-surf bend Masne Basne, organizuju muzički događaj pod nazivom „Leto je u januaru“ u petak, 21. januara u beogradskom KC Gradu. Početak događaja zakazan je za 22 časa,...\nPjesma ‘’Tvoje su priče Eiffelov toranj’’ nastala je u glazbenoj radionici MrLee & Ivanesky, Damira Martinovića Mrleta i Ivanke Mazurkijević, ali ovog puta u vokalnoj suradnji s drugom kreativnom polovicom Leta 3 – Zoranom Prodanovićem...\nIzvor: BalkanRock.com, 19.Jan.2022, 17:47\nDom omladine Beograda predstavlja koncert jedne od najvažnijih domaćih pop-rok grupa u poslednjih 30 godina. Prefinjena melodična muzika i poetski tekstovi benda Eva Braun, postali su standard u ovom žanru na domaćoj sceni. Tokom...\nIzvor: BalkanRock.com, 19.Jan.2022\nŠkotski rock velikani Simple Minds na stadion Šalata stići će u četvrtak, 30. lipnja 2022. godine, a ususret svjetskoj turneji objavili su singl “Act Of Love”. Singl obilježava obljetnicu prvog nastupa benda, 17. siječnja 1978....\nHedlajner ovogodišnjeg EXIT festivala Nick Cave najavio je dokumentarac nazvan „This Much I Know to Be True“ (Ovoliko sigurno znam), koji će prikazati njegovo kreativno partnerstvo sa Warrenom Ellisom, dugogodišnjim saradnikom i članom benda...


Poštujemo odluku FSS-a, ne odstupamo od zacrtanih ciljeva! – Crvena zvezda info\nFudbal / 86 pregleda\nKošarka / 326 pregleda\nFudbal / 1114 pregleda\nOstalo / 793 pregleda\nPoštujemo odluku FSS-a, ne odstupamo od zacrtanih ciljeva!\nOdbor za Hitna pitanja Fudbalskog saveza Srbije donelo je odluku da se Superliga Srbije završi po skraćenom sistemu bez doigravnaja što je u Crvenoj zvezdi prihvaćeno kao stav većine klubova.\nPredsednik Crvene zvezde Svetozar Mijailović je tokom Vanrednog stanja zbog pandemije korona virusa jasno istakao da je interes kluba da se Superliga završi na terenu, ali kompletna u postojećem formatu takmičenja.\n– Poštujemo odluku Fudbalskog Saveza Srbije. Najvažnije je da će se šampionat završiti. Mi smo kao klub bili spremni na svaku odluku, ne odstupamo od zacrtanih ciljeva koje smo postavili na početku sezone a to su titula i trofej Kupa Srbije. Radujemo se što ćemo na terenu imati priliku da se borimo za ostvarenje oba cilja – istakao je Mijailović.\nCrvena zvezda je lider Superlige Srbije sa 11 bodova prednosti u odnosu na prvog pratioca i do prvog cilja, 31. titule prvaka teoretski je dele dva boda u preostala četiri kola. Crveno-beli su ranije obezbedili plasman u četrtfinale Kupa Srbije i imaće priliku da se bori i za drugi nacionalni trofej.


Antić za Insajder: Potvrda reprezentativnosti Vojnog sindikata dokaz da nas je Vulin opstruisao | Blok vesti\nAntić za Insajder: Potvrda reprezentativnosti Vojnog sindikata dokaz da nas je Vulin opstruisao\nRešenje kojim se utvrđuje reprezentativnost Vojnog sindikata dokaz je da je ovaj sindikat sve vreme bio reprezentativan, ali da su bivši ministar odbrane Aleksandar Vulin i njegove administracije opstruirali njegov rad, kaže za Insajder predsednik Vojnog sindikata Novica Antić.\nOn dodaje da je 29. marta, nakon sednice Odbora za utvrđivanje reprezentativnosti i stava Upravnog suda, ministarka za rad, zapošljavanje boračka i socijalna pitanja Darija Kisić Tepavčević donela rešenje kojim je utvrđeno da je taj sindikat reprezentativan u delatnosti odbrane.\nFoto: Srđan Ilić / Novica Antić\n“Ministar Aleksandar Vulin je Vojnom sindikatu Srbije nezakonito oduzeo reprezentativnost. Ukinuo je rešenje koje je doneo 2015. godine zbog čega smo mi pred Upravnim sudom pokrenuli i postupke. Nakon promene ministra, odlučili smo da ne čekamo odluke Upravnog suda već da tužbu protiv rešenja povučemo i podnesemo ponovo zahtev da se Vojnom sindikatu Srbije potvrdi reprezentativnost jer imamo sve uslove za to. Imamo 7.400 članova, a da bismo bili reprezentativni potrebno je da imamo oko 5.000”, navodi Antić.\nPodsetimo, Ministarstvo odbrane sredinom aprila 2019, kada je na njegovom čelu bio Aleksandar Vulin, donelo je rešenje kojim se ukida reprezentativnost Vojnom sindikatu Srbije. Reprezentativnost im je ukinuta jer prema izmenama statuta sindikata ono više nije njihov poslodavac, već Republika Srbija, što jeste bila istina ali prema Zakonu o vojsci ono ipak jeste zastupnik Republike Srbije. Ukidanje reprezentativnosti jedinom sindikatu u Vojsci Srbiji osudila je Evropska konfederacija sindikata, a svoju zabrinutost iskazala je i Međunarodna organizacija rada.\nOd tada do danas zato je Vojni sindikat Srbije bio bez rešenja o reprezentativnosti, odnosno, kako Antić navodi “nezvanično reprezentativan”.\n“Ovo novo rešenje kojim nam se potvrđuje reprezentativnost samo je potvrda da je Vojni sindikat oduvek imao reprezentativnost ali da ga je opstruisao Aleksandar Vulin”, naglašava Antić.\nČlanovi Vojnog sindikata Srbije danas su se u Ministarstvu za rad, zapošljavanje, boračka i socijalna pitanja sreli sa državnim sekretarom Zoranom Antićem koji im je vest o potvrdi reprezentativnosti i preneo. On je čestitao je Vojnom sindikatu Srbije reprezentativni status i naglasio da je Ministarstvo uvek otvoreno i raspoloženo za dijalog i da se u slučaju pojave spornih pitanja sindikat prvo odbrati njima.\nNa istom sastanku su, kako dodaju, pokrenuli i pitanje izmene i dopune Zakona o PIO, u delu koji se odnosi na stvaranje mogućnosti da profesionalni vojnici ubuduće odlaze u penziju sa navršenih 53 godine života i ostvarenih 40 godina penzijskog staža.\nTema sastanka bila su prava sindikata i zaštita sindikalnih predstavnika predviđena Ustavom i Zakonom o radu, poseban kolektivni ugovor za zaposlene u delatnosti odbrane, učešće Vojnog sindikata u izradi zakona, ali i buduća saradnja sa Ministarstvom rada.\nPrevious articleATP MARBELJA: Poraz Milojevića od Španca u prvom kolu\nNext articlePANTELIĆ: Stojković vratio osmeh Srbiji, VAR stiže naredne sezone


Predsednik Srbije Aleksandar Vučić izjavio je da prihvata poziv hrvatske predsednice Kolinde Grabar Kitarović da poseti Zagreb, prenosi N1.\nPredsednik Srbije je ocenio da "nije vreme za nadgornjavanje" u težini reči koje će izgovorriti srpska i hrvatska strana.\n"Važno je da razgovaramo i rešavamo probleme, ne samo po pitanju prošlosti, već i da gledamo u budućnost jer mnogo toga možemo zajedno da uradimo. Da pomognemo time Srbima u Hrvatskoj, da rešavamo probleme nestalih, imovine...", rekao je Vučić.\nPredsednica Hrvatske Kolnda Grabar-Kitarović ocenila je juče da je vreme za posetu na predsedničkom nivou.\n"U dobroj veri, pozvala sam predsednika Aleksandra Vučića u službenu posetu Hrvatskoj sredinom februara. Želim time da otvorim novu stranicu u našim odnosima", rekla je ona.\nPoseta predsednika Vučića Zagrebu trebalo je da bude realizovana krajem prethodne godine, ali je postignuta saglasnost da se poseta odloži uz obrazloženje kabineta predsednice Hrvatske da ne postoje preduslovi "zbog atmosfera koje ne doprinosi izgradnji međusobnog poverenja".\nU međuvremenu su zvaničnici dve države razmenili i više oštrih poruka, a nedavno je hrvatsko Ministarstvo spoljnih i evropskih poslova uputulo Srbiji protestnu notu zbog izjava ministra spoljnih poslova Srbije Ivice Dačića na otvaranju izložbe "Jasenovac - pravo na nezaborav" u sedištu UN u Njujorku.


„Fregzit“ — Makron malo „skrenuo udesno“ - Sputnjik Srbija\n07:31 26 Januar 2021\n19:29 01.05.2017 Preuzmite kraći link\nNedelju dana uoči predsedničkih izbora u Francuskoj, proevropski kandidat Emanuel Makron, od koga se očekuje da „odbrani evropske vrednosti“ u duelu sa kandidatkinjom desnice Marin le Pen, šokirao je javnost izjavom da Evropska unija „mora da se reformiše, ili će se suočiti sa ’fregzitom‘“.\nAnalitičar Milan Krstić, sa Fakulteta političkih nauka, ovu Makronovu izjavu je u razgovoru za Sputnjik ocenio kao „još jedan dobar marketinški potez“.\n„Mislim da je ovo pokušaj da se svoju poziciju predstavi kao objedinjujuću — da pošalje poruku će uzeti u obzir i stavove građana koji su skeptični prema aktuelnoj situaciji u Evropskoj uniji, odnosno da neće biti predsednik koji će podeliti, nego ujediniti Francusku. U tom smislu, njegovu izjavu i tumačim kao poruku glasačima pred drugi krug izbora. Međutim, ako se uzme u obzir i činjenica da je Evropska unija u dubokoj krizi, ova poruka je veoma istinita — ako se nešto uskoro suštinski ne promeni, evrofila u EU će biti sve manje, a Unija će prestati da funkcioniše“, objašnjava Krstić.\nNa pitanje da li Makron, nedelju dana uoči izbora, želi ovakvim izjavama da pridobije deo glasača Marin le Pen, Krstić kaže da je potpuna zabluda da Makron može da „preotme“ pristalice svojoj protivnici.\n„Oni u Makronu ne vide ono što vide u Marin le Pen — on je ipak neko ko se percipira kao deo establišmenta, neko ko po političkim stavovima odudara od stavova Le Penove u pitanju migracija, budućnosti Evropske unije, i tako dalje. Ovo je samo, na neki način, ublažavanje sopstvenih stavova, koje verovatno ima za cilj da nekim glasačima drugih političkih opcija, koji su malo evroskeptičniji od njega, pruži nadu da je on, kao neka vrsta ’establišment opcije‘ koja jeste za EU, ipak neko ko će na kraju krajeva i njihove stavove uzeti u obzir“, kaže Krstić za Sputnjik.\nLe Penova i Dipon-Enjan stvaraju predizbornu koaliciju\nI politički analitičar Sergej Fjodorov, sa Instituta za evropske studije Ruske akademije nauka, smatra da je u pitanju Makronov taktički manevar s ciljem da u drugom krugu pridobije glasove evroskeptika, kojih prema nekim podacima u Francuskoj ima oko 40 odsto.\n„Iako prema svim anketama Makron ubedljivo vodi, on očigledno želi da njegova pobeda bude još ubedljivija — zato je malo ’skrenuo udesno‘, svestan da ovakve ideje imaju određenu popularnost u društvu. Bilo bi pogrešno reći da je Makronova izjava senzacionalna, jer je on i ranije kritikovao Evropsku uniju, i više puta ukazivao na to da je neophodno preispitati strategiju Unije. S druge strane, Makron je uvek govorio da je budućnost Francuske u Uniji, i zalagao se za produbljivanje evropskih integracija. Zato je izjava o ’fregzitu‘, u nekom smislu, nedosledna, mada je jasno zašto je data baš u ovom trenutku“, zaključuje Fjodorov na kraju razgovora za Sputnjik.\nBregzit, Mari Le Pen, izbori


Španija: DIA ostvarila prodaju u visini 10 milijardi evra\nŠpanski trgovac DIA izvestio je ostvarenoj bruto prodaji od 10,3 milijardi evra u 2017. godini, što predstavlja rast od 1,5% u poređenju sa 2016.\nKompanija je najznačajniji rast, za 10,8%, zabeležila na tržištima u razvoju, ali je na ukupni bilans uticao pad prodaje za 3,3% na iberijskom tržištu, koje uključuje Španiju i Portugaliju.\nProdaja u Španiji pala je za 3,8%, na 5,7 milijardi evra, a kao razlog u kompaniji navode smanjenje ukupne prodajne površine. Sa druge strane, trgovac ističe da je u drugoj polovini godine uspeo da dovede cene na konkurentan nivo.\nU Argentini i Brazilu, trgovac je osnažio svoj tržišni udeo i dostigao 14,1%, odnosno 7,7%, dok je EBITDA vrednost porasla na 142,3 miliona evra.\nRicardo Currás, izvršni direktor DIA Grupe, rekao je u 2017. godini trgovac prvi put nije ispunio svoje finansijske ciljeve na domaćem tržištu, u Španiji, ali su zadovoljavaući rezultati postignuti u drugim zemljama u kojima lanac posluje, odnosno Brazilu, Argentini i Portugaliji.


Na prodaju deo „Beograđanke“, cena 20 miliona evra\n„Krenuo sam na javno nadmetanje za prodaju ‘Beograđanke’. Ovo je niz o tome…“, najavio je svojim pratiocima na društvenoj mreži Tviter aktivista „Ne da(vi)mo Beograd“ Dobrica Veselinović – i odmah podelio i informaciju da ga je obezbeđenje zaustavilo na ulazu u zgradu Gradske uprave.\nVeselinović je, međutim, podsetio da je na zvaničnom portalu grada Beograda objavljen poziv u kome eksplicitno piše da je nadmetanje za 19.000 kvadratnih metara poslovnog prostora u „Beograđanki“ – javno.\nOglas, prodaja dela „Beograđanke“, Printskrin: Beograd.rs\n„Krećem da zovem…Centrala skupštine grada: ne znaju o čemu se radi, kažu zovite Beokom servis. Beokom servis, kaže nisu nadležni, da zovem centralu. Zovem centralu, insistiram da me prebace na nekoga ko ima informaciju. Prebacuju me na Sekretarijat za investicije, gde takodje ne znaju o čemu se radi, no fina žena kaže da će proveriti pa sa će mi javiti“, izveštava Veselinović o svojim naporima da prisustvuje javnom nadmetanju.\nDobricu Veselinovića obezbeđenje, uz izvinjenje, pušta u „malu salu“ u kojoj bi trebalo da se održi nadmetanje.\n„Nema pristiglih ponuda za ‘Beograđanku’, pa su iz Sekretarijata za imovinu i pravne poslove odlučili da se javno nadmetanje ni ne održi. Zašto niko nije obavestio javnost, saznaćemo u sledećoj epizodi“, objavio je Dobrica Veselinović.\nPodsetimo da je Grad Beograd 15. jula ponudio na prodaju deo Palate Beograd, popularne „Beograđanke“ po početnoj ceni od 20,6 miliona evra.


Kanton Sarajevo izdvojio 700.000 KM za odbrane optuženih za ratne zločine\nNaslovnica NAJNOVIJE Društvo Kanton Sarajevo izdvojio 700.000 KM za odbrane optuženih za ratne zločine\nKanton Sarajevo je u budžetu za 2019. godinu izdvojio 700.000 maraka za pomoć bivšim pripadnicima vojske i policije Republike BiH koji su optuženi za ratne zločine, saznaje Balkanska istraživačka mreža Bosne i Hercegovine (BIRN BiH).\nMinistarstvo za boračka pitanja Kantona Sarajevo (KS) kojim rukovodi ministar Ismir Jusko, u budžetu za ovu godinu odvojilo je ukupno 450.000 konvertibilnih maraka (KM) za pomoć pri plaćanju advokata koji zastupaju optuženike, dok je 250.000 KM izdvojeno za finansiranje nevladinih organizacija koje rade projekte pravne pomoći za optužene pripadnike Armije Bosne i Hercegovine (ABiH) i Ministarstva unutrašnjih poslova Republike BiH (MUP RBiH).\nIz Ministarstva kažu da izdvajanjem sredstava za ovu namjenu ne opravdavaju zločine pripadnika Oružanih snaga Republike BiH.\n“Smatramo da svako treba odgovarati za svoje postupke, ali želimo pomoći optuženim i njihovim porodicama da se na dostojan način pokušaju odbraniti od optužnica i spriječiti revidiranje i izokretanje historijskih činjenica o agresiji na Bosnu i Hercegovinu, koja je ustanovljena i od strane Haškog tribunala”, navode iz Ministarstva.\nAdvokati koji rade pred Sudom BiH na predmetima ratnih zločina tvrde da je ovaj iznos potreban i pozdravljaju odluku kantonalnih vlasti, dok pravni eksperti i borci za ljudska prava upozoravaju da se prilikom donošenja ovakvih odluka treba voditi računa o trajanju postupaka, kao i o činjenici da postoje urgentnija pitanja koja bi kantonalne vlasti trebale finansirati.\nTrenutno su pred Sudom BiH u toku postupci protiv preko 50 bivših pripadnika ABiH i MUP-a RBiH, među kojima su i bivši generali i komandanti poput Atifa Dudakovića, Ramiza Drekovića, Ahmeta Sejdića, Sakiba Mahmuljina, Himze Selimovića i Dragana Vikića.\nIz Ministarstva za boračka pitanja kažu da su u budžetu za 2018. bila osigurana sredstva u iznosu od 300.000 KM, ali su zbog podnošenja novih optužnica u toku godine sredstva u konačnici podignuta na 565.000 KM, a potrošena su na ukupno 41 osobu kojoj se sudi za ratni zločin.\nPomoć je u 2017. i 2018. godini, kako navode iz Ministarstva, pružana i putem fondacija koje su registrovane za pružanje pravne i druge pomoći osumnjičenim i optuženim bivšim pripadnicima Oružanih snaga RBiH u predmetima ratnih zločina, kao i članovima njihovih porodica. Za ove namjene je 2017. izdvojeno 270.000 KM, a 2018. ukupno 250.000 KM.\nSadašnji predsjedavajući Skupštine Kantona Sarajevo Elmedin Konaković pokrenuo je inicijativu finansiranja dijela odbrana optuženika za ratne zločine 2017. godine dok je bio na čelu kantonalne vlade, ali tada nije želio reći o kojem iznosu se radi i koje će osobe imati pravo na pomoć.\nVasvija Vidović, advokatica koja je pred Međunarodnim krivičnim sudom za bivšu Jugoslaviju (MKSJ) i Sudom BiH zastupala optužene pripadnike ABiH, pozdravlja odluku Kantona Sarajevo navodeći da se optuženici nađu u teškoj finansijskoj situaciji jer su suđenja dugotrajna i vrlo skupa.\n“Malo koja osoba bi, čak i da je dobro finansijski situirana, imala dovoljno novca da snosi te odbrane. Odbrane se plaćaju po službenoj dužnosti ukoliko tako stranka odluči. Međutim, Sud po službenoj dužnosti plaća samo najnužnije troškove odbrane, ne plaća pripremu odbrane u smislu pretraga arhiva, odnosno istražiteljske poslove, tako da se ti ljudi nađu u situaciji da bi im stvarno bilo nužno pomoći”, kaže Vidović.\nOna dodaje da Hrvatska i Srbija, kao i Republika Srpska, godinama izdvajaju sredstva za odbranu svojih vojnika.\n“Čak je Srbija tako nešto u Haagu imala kao strateški cilj, dok smo mi uglavnom plaćani od strane Haškog tribunala po službenoj dužnosti. Naravno da bi država trebala pomoći na način na koji to može”, kaže Vidović, prenosi Birn.


RTCG - Radio Televizija Crne Gore - Nacionalni javni servis :: Otvoreno o NATO-u :: Slovenija da ne podrži ulazak CG u NATO\nDF POZIVA 07. 06. 2016. 15:10 >> 15:05 12\nSlovenija da ne podrži ulazak CG u NATO\nPoslanici Demokratskog fronta (DF) i dio Kluba nezavisnih poslanika pozvali su danas kolege iz slovenačkog parlamenta da ne glasaju za ratifikaciju Sporazuma o pristupanju Crne Gore NATO-u.\n„Koristimo ovu priliku da Vas pozovemo da na vanrednoj sjednici Parlamenta Slovenije, koja će biti održana 8. juna, ne glasate za ratifikaciju Sporazuma o pristupanju Crne Gore NATO“, navodi se u pismu koje je potpisalo 19 poslanika.\nKako su naveli, eventualno učlanjenje Crne Gore u NATO, bez obezbijeđene većine na fer i slobodnom referendum, dovelo bi do eskalacije duboke političke i institucionalne krize.\n„U kojoj se Crna Gora nalazi od 27. septembra, kada je DF, pokrenuo velike proteste protiv političke korupcije i krađe na izborima, s ciljem da na prvim poštenim izborima u Crnoj Gori, od pada komunizma, građani dobiju vladu koja bi bila odraz volje birača“, kaže se u pismu.\nNavodi se da Vlada Mila Đukanovića, znajući da postoji interes dijela međunarodne zajednice za učlanjenjem Crne Gore u NATO, pokušava da tim činom kamuflira nedostatak vladavine prava u zemlji.\n„Mi smo jedina postkomunistička država u kojoj je još uvijek na vlasti elita iz perioda komunizma i koja nikada nije promijenila totalitarnu vlast na izborima. Izborne krađe, kupovina birača, pritisci, ucjene, zloupotrebe bezbjednosnih službi i državnih resursa su javno objelodanjene i postale su sastavni dio izvještaja Evropske Komsije“, naveli su potpisnici pisma.\nKako su kazali, DF je mirnim i nenasilnim protestima uspio da skrene pažnju domaće i međunarodne zajednice na totalitarni karakter poslednjeg komunističkog režima u Evropi, koji je protivustavno i protivzakonito primijenio brutalnu silu i teror nad mirnim demonstrantima, poslanicima crnogorskog parlamenta, a zbog čega niko još nije krivično odgovarao.\n„Korumpirani i kriminalni režim u Crnoj Gori održava se brutalnom krađom izbora, a Vlada čuva većinu u parlamentu uz pomoć tajne službe (recidiv nekadašnje UDB-e), političkom korupcijom i kupovinom poslanika. Razbijanjem opozicionih stranaka održava vještačku većinu, suprotnu izvornoj volji birača na izborima“, kaže se u pismu.\nNavodi se da nijedna institucija političkog sistema i državne vlasti nema legitimitet, da je zemlja u dubokoj političkoj, institucionalnoj i moralnoj krizi, da je povjerenje u izborni sistem na najnižem nivou i da se Crna Gora nalazi na ivici sukoba.\n„DF cijeni da se pitanje članstva Crne Gore u NATO mora riješiti na fer i slobodnom referendumu u atmosferi, makar, minimalnog povjerenja između suprotstavljenih opcija u vezi legitimiteta institucija vlasti“, kaže se u pismu.\nCrna Gora, kako se navodi, u ovom trenutku, u susret spornim izborima koji će se opet održati u ambijentu nepovjerenja i spornog legitimiteta, nije spremna da odlučuje o tako važnom pitanju kao što je članstvo u NATO.\n„Pa vas pozivamo da ne ratifikujete Sporazum i tako ne produbljujete krizu u Crnoj Gori i podjele koje već postoje, a koje se ne mogu prevazići prevarama i izbornim krađama“, dodaje se u pismu koje je upućeno pojedinačno svakom poslaniku Parlamenta Slovenije.\nPismo su potpisali potpredsjednik Skupštine Branko Radulović i poslanici Andrija Mandić, Nebojša Medojević, Milan Knežević, Ljiljana Đurašković, Branka Bošnjak, Predrag Bulatović, Strahinja Bulajić, Slaven Radunović, Koča Pavlović, Vladislav Bojović, Emilo Labudović, Veljko Vasiljević, Milutin Đukanović, Janko Vučinić, Budimir Aleksić, Obrad Gojković, Novica Stanić i Mladen Bojanić.


DODIK NAKON SKANDALOZNOG POTEZA INCKA: Mislili smo da Incko i ostali nisu toliki kreteni (VIDEO) | Novosti.rs\nNakon ove odluke, Milorad Dodik obratio se na konferenciji za novinare.\n- Odluka kojom je Valentin Incko, visoki predstavnik u BiH, nametnuo dopune u Kaznenom zakonu BiH kojima se zabranjuje i kažnjava negiranje genocida i veličanje ratnih zločinaca, pokazuje da je on tipični srbomrzac i odmah kažem da Srpska to odbacuje - rekao je Dodik\n– Genocid se nije desio i to je trajna ocena svih nas. Republika Srpska tu odluku odbacuje. Genocid se nije desio i to kažu mnogi relevantni faktori u svetu. Incko nema ovlašćenja da donosi ovakve odluke, i ovim samo pokušava da se pokrije ta priča o genocidu i to govori da je ta odluka sumnjiva i Srbi to nikada ne smeju da prihvate.\n- Srbi ovo nikada neće da prihvate. Ovo je poslednji ekser u kovčegu BiH - rekao je Dodik.\nDodik je rekao da je ovo izazov i šansa za Srbe "da odlučno odbace trvenje međunarodnog faktora" i da "vode računa o sebi".\n- Ovo je ključni trenutak da li ćemo kao narod opstati.\nDodik je ponovio da "genocid u Srebrenici nije počinjen".\n- Nema straha kod nas, pozovite me za deset dana i isto ću to reći - poručio je Dodik.\n- Ovo će posejati mnogo zla u BiH, ova odluka ne dozvoljava da idemo dalje i nije o pomirenju. To nigde nema na svetu.\nNapomenuo je da je ovo stvar "naroda i njegove budućnosti" .\n- Ovo, istorijski gledano, može biti korisno za Srbe ako odlučimo da napravimo državu ovde - kazao je Dodik.\nDodao je da Srpska treba da da institucionalni odgovor i da će biti sazvana sednica Narodne skupštine Republike Srpske sledeće nedelje.\nMilorad Dodik Republika Srpska genocid Valentin Incko Republika Srpska vesti


BH blok insistira na usvajanju seta zakona koji će biti ključni za poboljšanje stanja u BiH\nDa bi bilo ko računao da pravi vladu sa „BH blokom“, morat će prethodno da usvoji set zakona koji će biti ključni za poboljšanje stanje u BiH; od presude Sejdić-Finci i elektronskog glasanja do zakona koji se odnose na antikorupciju“, rekao je lider SDP-a Nermin Nikšić u emisiji na BH Nova TV u petak navečer.\nOn je rekao da su relativni pobjednici izbora u BiH SDA, HDZ i SNSD u Republici Srpskoj, i da oni trebaju formirati vlas, ali, dodao je Nikšić, to ne znači da će „BH blok“ sjediti skrštenih ruku, već da će nastaviti razgovarati sa svojim partnerima, a razgovori će se voditi i sa HDZ-om i sa SDA.\n„Nekoliko puta sam rekao koja je pozicija SDP-a i BH bloka – Čović ima pravo da traži što želi, ali i naše pravo je da kažemo da to što oni traže je retrogradno, i uvodi nove diskriminacije u Izborni zakon“, rekao je Nikšić, koji je rekao istakao da u svakom slučaju treba nastaviti razgovarati i tražiti rješenja jer se niti jedan zakon ne može donijeti jednostrano.\n„Naš cilj je da BiH doživi ekonomsku obnovu, kao i to da svi građani imaju osnovni paket medicinske usluge i veće minimalne plaće“ zaključio je Nikšić, prenosi Patria.\n> Vlasti nema dok HDZ i SNSD ne daju zeleno svjetlo\n> Mi tražimo prosperitet za građane, a mafijaši zveckaju oružjem\n> SDP ne želi biti dio bošnjačkog bloka, nego Bh. bloka\n> Nismo potpisali izjavu, jer ispadamo sami sebi smiješni\n> Dokazalo se da je kratkovidna SDA isporučila državu HDZ-u i SNSD-u


Mesta koja Bajden najviše voli u Evropi | Ekspres.net\nMesta koja Bajden najviše voli u Evropi\nTu je i Balkan\nMalo je američkih predsednika koji su na tu funkciju stupili sa toliko pređenih kilometara tokom međunarodnih putovanja kao što je DŽo Bajden, piše briselski portal "Politiko".\nNaime, tokom svog mandata na funkciji potpredsednika SAD, Bajden je prešao više od 1,6 miliona kilometara na putovanjima u 57 zemalja sveta.\nKada se tome pridoda na stotine putovanja realizovanih tokom obavljanja funkcije člana senatskoog Odbora za spoljne odnose počev od 1970-ih godina, moglo bi se reći da Bajden ima najveći karbonski otisak od svih stanara Bele kuće.\nMnoga od tih putovanja bila su u Evropu, koja je oduvek imala posebno mesto u Bajdenovom srcu. Zbog toga nije slučajno što je njegovo prvo putovanje u inostranstvo zapravo odlazak na taj kontinent, piše "Politiko".\nZvanična svrha Bajdenovog putovanja bi, prema pisanju portala, mogla biti da evropskim saveznicima pokaže "malo ljubavi" nakon napada koje su pretrpeli pod njegovim prethodnikom. Ali Bajden takođe zaista voli Evropu.\nTaj entuzijazam je bio opipljiv tokom ranijih godina, bilo kada je boravio u poseti svojoj pradomovini u Irskoj, kada je prisustvovao Minhenskoj bezbednosnoj konferenciji ili boravio u najudaljenijim delovima Balkana, odnosno svim mestima kojima se povremeno vraćao.\nPet je mesta koja Bajden u Evropi najviše voli, a to su Irska, Balkan, sedište NATO-a, Minhen i Mađarska.\n"Politiko" navodi da mnogi američki političari imaju irsko nasleđe, i da su oba Bajdenova roditelja bili irskog porekla.\nDrugi evropski kutak u kome se za Bajdena "preplitalo" profesionalno i političko je bivša Jugoslavija, region prepun istorijskih podela koje se, kako navodi "Politiko", ne razlikuju od Irske.\nTaj portal navodi da Bajden nikada nije odustao od Balkana, vraćajući mu se iznova i iznova, i dugo nakon što je većina zapadnih političara izgubila interesovanje.\n"Balkan nije sporedna strateška misija", rekao je kolegama iz Senata nakon posete regionu 2001. godine.\n"Jugoistočna Evropa ostaje centralna za bezbednost čitavog kontinenta, a time i Sjedinjenih Država", dodao je on tada.\nNakon što je 2009. godine postao potpredsednik, Bajden je ponovo posetio region. Bajden je 2016. godine posetio Kosovo zbog otvaranja novog autoputa nazvanog po njegovom preminulom sinu Bou, koji je svojevremeno volontirao na Kosovu.\nDžo Bajden Balkan evropa


SzS traži podatke o svim uhapšenima na protestu, imenovanje novog Kriznog štaba i objektivnost RTS\n► SzS traži podatke o svim uhapšenima na protestu, imenovanje novog Kriznog\nOpozicija okupljena u Savezu za Srbiju (SzS) insistira na hitnom ispunjenju zahteva koji bi obezbedili zaštitu zdravlja građana i njihovog dostojanstva, među kojima je pre svega hitno puštanje neopravdano uhapšenih građana tokom protesta, saopšteno je danas.\nSzS je zatražio podatke o svim uhapšenim kako bi mogli dobiti adekvatnu pravnu zaštitu, kao i informacije o stanju svih povređenih.\n"Tražimo hitno imenovanje novog, depolitizovanog Kriznog štaba (za borbu protiv epidemije korona virusa), kome će ljudi verovati. Ovaj Krizni štab zbog dirigovanja njegovim odlukama od strane Aleksandra Vučića, izgubio je poverenje i mnogi njegovi članovi moraju da krivično odgovaraju", navodi SzS.\nSzS je ponovio zahtev za utvrđivanje odgovornosti policijskih funkcionera, žandarmerijskih i drugih rukovodioca, "koji su primenili brutalnu silu nad građanima koji su iskazali svoj revolt zbog nezadovoljstva stanjem u državi".\nSzS je pozvao javni medijski servis RTS da izveštava "o zahtevima i protestima pobunjenih građana objektivno, istinito i blagovremeno".\n"Već peti dan građani protestuju tražeći da ne budu ponižavani režimskim lažima i ograničavanjem osnovnih građanskih sloboda. Zloupotreba epidemije je kap koja je prelila čašu. Mi ćemo, kao i do sada, i danas biti sa građanima na protestima i insistirati na ispunjavanju ovih zahteva", navodi Savez za Srbiju.\nzastita zdravlja /


Profit „Koka-Kole“ smanjen za 71 odsto\nAktuelno / Štampa / Profit „Koka-Kole“ smanjen za 71 odsto\nU američkoj kompaniji „Koka-Kola“ juče su rekli da je neto profit u četvrtom kvartalu 2011. smanjen za 71 odsto, usled troškova restrukturiranja i neravnopravnog poređenja sa istim tromesečjem 2010, kada je zabeležen profit od kupovnine punionica flaša\nU kompaniji navode da su revidirani rezultati ipak nadmašili očekivanja Volstrita, budući da je kompanija se sedištem u Atlanti prodala više pića u SAD i inostranstvu, pogotovo na tržištima u razvoju.\n„Iako verujemo da će globalna tržišna neizvesnost, kratkoročno gledano, potrajati, naša globalna prisutnost i snaga naših robnih marki čine naše poslovanje otpornim“, izjavio je izvršni direktor „Koka-Kole“ Muhtar Kent.\nKompanija je takođe navela da će ove godine započeti program smanjenja troškova, da bi do 2015. uštedela 550 do 650 miliona dolara godišnje.\n„Koka-Kola“, čije marke uključuju „fantu“, „sprajt“ i „minut mejd“, zaradila je u tri meseca zaključno sa decembrom 1,65 milijardi dolara, ili 72 centa po akciji, što je znatno manje u odnosu na 5,77 milijardi ili 2,46 dolara po akciji iz istog perioda lani. Međutim, kompanija je 2010. zabeležila jednokratnu neto dobit od 1,74 dolara po akciji, največhim delom zbog kupovine punionica za severnoameričko tržište.\nPrihodi su istovremeno uvećani za pet odsto na 11,04 milijarde dolara, zahvaljujući rastu cena, uspehu u inostranstvu i solidnim rezultatima prodaje sokova i čajeva. Iznos je blago nadmašio očekivanja analitičara sa Volstrita, koji su predviđali prihode od 11 milijardi dolara.\n„Koka-Kola“ je tokom poslednjeg kvartala 2011. prodala tri odsto više pića, uključujući rast od jedan odsto u Evropi i Severnoj Americi, kao i četiri odsto u oblastima Evroazije, Afrike i Latinske Amerike.\nU celokupnoj 2011, neto profit je smanjen za 27 odsto na 8,57 milijardi dolara ili 3,69 dolara po akciji, u odnosu na 11,81 milijardu ili 5,06 dolara po akciji iz 2010. Prihodi su prošle godine uvećani za 33 odsto na 46,54 milijarde dolara, sa 35,12 milijardi iz prethodne godine.\nGlavni konkurent ‘Koka-Kole“, „Pepsiko“, danas treba da saopšti rezultate poslovanja.


„Čuvamo matične ćelije iz CG“ – Plus Radio\nHome / Društvo / „Čuvamo matične ćelije iz CG“\n„Čuvamo matične ćelije iz CG“\nBy Plus Radio on 05/12/2017 Vrijeme: 09:38\nSvi uzorci matičnih ćelija porodica iz Crne Gore čuvaju se po najvišim standardima u laboratorijama Krio sejva, a ugovori koje su potpisali roditelji važeći su i za njihovo sprovođenje nadležan je sud u Švajcarskoj, saopštili su iz kompanije Krio sejv.\nReagujući na pisanje, oni poručuju da roditelji koji su sačuvali matične ćelije svoje djece u Krio sejvu, porodičnoj banci matičnih ćelija, nemaju razloga za brigu, te da je predstavništvo u Podgorici ugašeno iz ekonomskih razloga.\nPobjeda je prošle sedmice objavila da je predstavništvo u Crnoj Gori Krio sejv banke za čuvanje matičnih ćelija iz krvi i tkiva pupčane vrpce ugašeno prije više od godinu, te da je firma Monte-sel na koju je ovo predstavništvo registrovalo ovdje zvanično likvidirana u julu ove godine.\nRedakciji lista obratilo se nekoliko zabrinutih roditelja koji su mjesecima bezuspješno pokušavali da stupe u kontakt sa predstavništvom Krio sejva kako bi vidjeli što se dešava sa matičnim ćelijama za čije čuvanje su izdvojili dosta novca.\nIz Krio sejva sa druge strane objašnjavaju da je saradnja sa firmom Monte-sel prekinuta iz ekonomskih razloga, u skladu sa novim poslovnim modelom, te da se u najskorijem periodu planira otvaranje direktnog predstavništva u Crnoj Gori.\nNa Fejsbuk strani Matične ćelije Cryo-Save Crna Gora, između ostalog se navodi i da je predstavništvo u Podgorici zatvoreno usljed finansijske neodrživosti kancelarije uzrokovane dugovima u iznosu od više stotina hiljada eura crnogorskih klijenata, kojima je na zahtjev kancelarije iz Podgorice bilo omogućeno plaćanje na rate.\n„Svi klijenti imaju zaključen ugovor i sertifikat izdat od Krio sejv banke akreditovane od ovlašćene organizacije Švajcarske“, navodi se na Fejsbuk strani.\nOni objašnjavaju da je uloga predstavništva bila u obezbjeđivanju seta za uzorak, nadoknade bolnicama za usluge uzimanja uzorka, obezbjeđivanje izvozne dozvole u Ministarstvu zdravlja i na kraju omogućavanje transporta do laboratorije Banke Krio sejva u najbržem roku.\n„Obaveze klijenta i Banke Krio sejva Švajcarska definisani su ugovorom koje su potpisale obje strane, bez pravnog ili bilo kog drugog učešća kancelarije iz Podgorice“, pojašnjavaju iz ove kompanije.\nOni dodaju da je Krio sejv globalni lider i najveća porodična banka matičnih ćelija u Evropi, dio Esperite grupe, osnovana 2000. godine u Belgiji i da od tada uspješno posluje u više od 30 zemalja- sa više od 330.000 sačuvanih uzoraka matičnih ćelija iz krvi i tkiva pupčane vrpce, iz više od 70 zemalja širom svijeta.\n← Previous Story Zaposleni u Crvenom krstu dali krv\nNext Story → Na crno radi 40.000 radnika


Uloga istraživanja javnog mnjenja u formulisanju izborne strategije\nSvaki predsednički pretendent koristi podatke iz istraživanja javnog mnjenja kako bi pblikovao svoju kampanju u cilju osvajanja Bele Kuće. U ovom segmentu serije «Kako Amerika bira», novinar Glasa Amerike Džefri Jang razmatra ključnu ulogu istraživanja javnog mnjenja u formulisanju izborne strategije.\nKo vodi u trci za Belu kuću? Koja pitanja najviše interesuju birače? Odgovore na ta pitanja kadidati i njihove partije dobijaju na osnovu ispitivanja javnog mnjenja. Izborni politički štabovi u kampanji koriste istraživanja javnog mnjenja kako bi formulisali svoju strategiju i imali izvor za odlučivanje – od mesta na kojima je potrebno da se kandidat lično pojavi do toga koja pitanja u kampanji zanimaju glasače. Organizacija Galup sprovodi politička istraživanja javnog mnjenja od 1930.–tih. Zvaničnik Galupa Frenk Njuport kaže da njihova istraživanja služe kao modeli.\n«Kandidati ili političke partije, koriste istraživanja javnog mnjenja kako bi oblikovali svoju kampanju. Često, oni će pogledati istraživanja kako bi videli koja pitanja bi trebalo isticati a koja ne u njihovoj opštoj strategiji. Zatim, kandidati i partije koriste istraživanja kao merilo toka kampanje da bi znali da li postižu uspeh,» kaže Njuport.\nIstraživanja javnog mnjenja moraju da budu tačna. To zahteva pažljivi odabir uzorka korišćenjem proverenih formula i principa. Mišel van Gilder iz organizacije Zogbi internešnal, objašnjava.\n«Sve se radi kroz matematičke jednačine i pravila verovatnoće. Možete da uzmete uzorak za koji bi neki mogli da smatraju da je relativno mali – od hiljadu ljudi - ako imate zemlju sa 300 miliona ljudi poput Sjedinjenih Država. Medjutim, taj broj ispitanika, koji većina istraživača koristi kao tipičan uzorak, pružiće vam veoma visok nivo preciznosti,» kaže Van Gilder.\nGlavne američke agencije za istraživanje javnog mnjenja, kao što su Zogbi i Galup koriste telefonske istraživačke centre kako bi doprli do ljudi koji su izabrani da budu u njihovim grupama uzoraka. Samo mali broj tih ispitivanja obavi se licem u lice ili putem interneta. Postavljanjem velikog broja pitanja, istraživači dobijaju naznake o tome do koje mere stavovi kandidata o značajnim pitanjima u kampanji imaju podršku glasača. Istraživanja takodje omogućavaju političkim partijama da provere trendove – na primer, koliko su glasači naklonjeni republikancima ili demokratama tokom odredjenog vremenskog perioda. Medjutim, Frenk Njuport iz Galupa kaže da kandidati takodje mogu da preterano reaguju na podatke o javnom mnjenju i da time rizikuju da izgube jedan deo podrške.\n«Neki ljudi kritikuju kandidate ako odu predaleko u menjanju svoje pozicije samo da bi bili u skladu sa istraživanjima koja pokazuju šta javnost želi. Zato kandidati moraju da budu oprezni u tome koliko daleko idu u tom pravcu,» kaže Njuport.\nDo izbornog dana u novembru biće sproveden veliki broj istraživanja javnog mnjenja, pružajući bezbrojne analize i onima koji sprovode kampanju i političkim posmatračima. Ipak, samo glasanje će na kraju biti jedina anketa koja će biti važna.


Zakon o klimatskim promenama za uspostavljanje sistema za smanjenje GHG - Agro TV\nPočetna Agro svet Zakon o klimatskim promenama za uspostavljanje sistema za smanjenje GHG\nZakon o klimatskim promenama za uspostavljanje sistema za smanjenje GHG\nVlada Srbije je usvojila Predlog zakona, koji je zatim upućen Skupštini Srbije u dalju proceduru.\n– Očekujem da će se, u skladu sa procedurom Parlamenta, ovaj predlog u narednom periodu naći pred poslanicima. Po njegovom usvajanju, dobićemo pravni okvir za dalje korake kojima je cilj da se smanji emisija gasova sa efektom staklene bašte i da se brže prilagođavamo izmenjenim klimatskim uslovima. To je naš cilj i jedan od pet strateških ciljeva Evropske unije, kao i osnova zelene i cirkularne ekonomije – rekla je Vujović.\nOna je naglasila da je Predlog zakona o klimatskim promenama rezultat saradnje i zalaganja svih nadležnih resora u Vladi. Predlog zakona predviđa donošenje Strategije niskougljeničnog razvoja Republike Srbije sa Akcionim planom u roku od dve godine, čije će važenje biti deset godina od stupanja na snagu ovog propisa.\nMinistarka Vujović je dodala da će se njegovim usvajanjem ispuniti obaveze prema međunarodnoj zajednici, odnosno Okvirnoj Konvenciji UN o promeni klime i sporazuma iz Pariza.\n– To će biti još jedan korak koji nas približava pravnim tekovinama Evropske unije – rekla je Vujović.\nefekat skatlene bašte


Dobrosusjedski odnosi ključni za stabilnost Zapadnog Balkana – CG Vijesti\nDobrosusjedski odnosi ključni za stabilnost Zapadnog Balkana\nsusret injac – Podžić\nInjac je istakla da Crna Gora, kao država koja je svoj put ka ostvarenju najvažnijeg spoljnopolitičkog cilja trasirala kroz sveobuhvatne reforme sistema, ima poseban senzibilitet za napore i posvećenost koje BiH ulažu na tom istom putu\nPodžić i Njac, Foto: Gov.me/Saša Matić\nJačanje regionalne saradnje i dobrosusjedskih odnosa je od ključnog značaja, kako za unapređenje međusobnog povjerenja, tako i za stabilnost regiona Zapadnog Balkana, saglasili su se ministri odbrane Crne Gore i Bosne i Hercegovine (BiH) Olivera Injac i Sifet Podžić.\nPodžić kako je saopšteno iz Ministarstva odbrane, boravi u dvodnevnoj posjeti Crnoj Gori na poziv Injac.\n“Injac je izrazila zadovoljstvo prilikom da ugosti ministra Podžića, te naglasila da će Crna Gora, kao NATO članica, nastaviti da promoviše vrijednosti transatlantske porodice”, kaže se u saopštenju.\nInjac je istakla da Crna Gora, kao država koja je svoj put ka ostvarenju najvažnijeg spoljnopolitičkog cilja trasirala kroz sveobuhvatne reforme sistema, ima poseban senzibilitet za napore i posvećenost koje BiH ulažu na tom istom putu.\n“Injac je izrazila punu podršku evroatlantskim integracijama BiH, dodatno imajući u vidu da bi ostvarenje tog cilja bilo podsticaj za realizaciju drugog spoljnopolitičkog prioriteta BiH – članstva u Evropsku uniju”, kaže se u saopštenju.\nOna je, kako su kazali iz Ministarstva odbrane, naglasila potrebu daljeg unapređenja postojećih dobrosusjedskih odnosa i kontinuiteta saradnje između dvije države.\nInjac je rekla da Crna Gora i BiH imaju novi nivo odnosa kada je saradnja između dva resorna ministarstva u pitanju.\n“Posebno mislim na činjenicu da je tokom procesa reforme vojno – diplomatske mreže donijeta odluka da uspostavimo poziciju izaslanika odbrane Crne Gore u BiH koji će svoju dužnost obavljati na nerezidentnoj osnovi”, kazala je Injac.\nOna je poručila da Crna Gora tu odluku smatra jednim velikim iskorakom ka unapređivanju bilateralnih odbrambenih odnosa između dvije države.\nIz Ministarstva odbrane saopšteno je da je Injac uvjerena da će bilateralna saradnja u domenu odbrane u narednom periodu, uprkos globalnoj pandemiji COVID-19, ostati intenzivna i sadržajna.\n“Injac je iskazala zadovoljstvo saradnjom koja se odvija u okviru Centra za obuku za operacije podrške miru (PSOTC) kao NATO akreditovanog Centra”, kaže se u saopštenju.\nPodžić je, kako je saopšteno iz Ministarstva odbrane, akcentovao značaj evroatlantskih integracija kao važnog spoljnopolitičkog prioriteta BiH.\n“S tim u vezi, istakao je visok stepen implemetacije obaveza koje su proizilazile iz Programa reformi odbrane 2019/2020, uprkos implikacijama koje je, posebno u finansijskom aspektu, imala pandemija COVID-19”, kaže se u saopštenju.\nIz Ministarstva odbrane je saopšteno da je Podžić kazao da je zadovoljan dosadašnjom bilateralnom odbrambenom saradnjom dvije države i da je zahvalio na podršci Crne Gore u okviru reformskih procesa BIH.\n“Podžić se saglasio sa Injac da je jačanje regionalne saradnje i dobrosusjedskih odnosa od ključnog značaja, kako za unapređenje međusobnog povjerenja, tako i za stabilnost regiona Zapadnog Balkana”, kaže se u saopštenju.\nKao jedan od primjera da su mehanizmi regionalne saradnje dragocjen instrument u procesu unapređenja dobrosusjedskih odnose, Podžić je, kako su navodi u saopštenju, naveo saradnju BiH i CG u okviru Američko jadranske povelje, BMTF, BCHOD, SEDM i RACVIAC.\nPovezane teme:Bosna i HercegovinaCrna GoraEvropska unijaMinistarstvo odbraneNATOOlivera InjacpolitikaSifet Podžić\nBošnjak: Multietnički sklad u Crnoj Gori daje osjećaj sigurnosti svim građanima katoličke vjeroispovijesti\nDom i Dizajnpre 24 minuta


Datum objave: 03.12.2017 15:19 | Autor: PR služba\nU cilju promovisanja umrežavanja preduzetnica i poslovnih žena na regionalnom nivou, u Beogradu su dodjeljene nagrade najuspješnijim ženama u oblasti biznisa, mode, elektronskih i štampanih medija, medicine, umjetnosti i drugih oblasti stvaralaštva. Događaj je organizovala agencija Airli Nivo koja vrši odabir najuspješnijih, najpriznatijih i najpoštovanijih žena i dodjeljuje nagradu NAJ ŽENA XXI vijeka.\nPejović je zahvalivši se na priznanju istakla da je ova nagrada doprinos Crnoj Gori u sprovođenju politike rodne ravnopravnosti. Ona je istakla da je nacionalna politika Vlade Crne Gore u ovoj oblasti zasnovana na poštovanju ljudskih prava i ostvarivanju jednakih mogućnosti, zabrani diskriminacije, ekonomskom prosperitetu svih građana/ki Crne Gore, ali i razvijanju dobrosusjedskih odnosa u regionu.\nIz Crne Gore, pored gospođe Pejović, za najusješniju preduzetnicu nagradu je dobila Mirjana Paunović, vlasnica PaMarka, iz Podgorice.


Amerika spremna da se „bori i pobedi“ Rusiju u Evropi - Sputnjik Srbija\n05:21 15 Avgust 2020\n21:45 25.02.2016 (osveženo 21:48 25.02.2016) Preuzmite kraći link\nSjedinjene Američke Države su spremne „da se bore i da pobede“ Rusiju u Evropi ukoliko to bude neophodno, izjavio je šef komande SAD u Evropi, general Filip Bridlav.\n„Spremni smo da se, ukoliko to bude neophodno, borimo i pobedimo“, rekao je Bridlav obraćajući se Komitetu za oružane snage Predstavničkog doma SAD, koji se bavi temom suprotstavljanja „ruskoj agresiji“ u Evropi.\n„Ne želimo da ratujemo, ali smo dužni da raspolažemo mogućnostima za to“, objasnio je general govoreći o neophodnosti povećanja vojnih snaga u Evropi.\nRanije u januaru komanda oružanih snaga SAD u Evropi objavila je obnovljenu vojnu strategiju na evropskom kontinentu koja podrazumeva obuzdavanje Rusije i podršku NATO-u.\nBridlav je, takođe, rekao da SAD proučavaju mogućnost obuzdavanja Rusije na Arktiku, ali da zasad nisu spremne da kažu kako bi to mogle da ostvare.\nAmerički general: Rusija i dalje pretnja za SAD\nPredsednik Rusije Vladimir Putin ranije je saopštio da Rusija ne namerava da se bavi militarizacijom Arktika i da su njena dejstva u tom regionu suzdržana, ali neophodna.\nPoslednjih godina Rusija je počela aktivno da osvaja svoje severne teritorije, što uključuje dobijanje uglja, kao i razvoj Severnog morskog puta koji u sve većoj meri postaje alternativna maršruta iz Evrope u Aziju.\nPrema rečima vicepremijera Rusije Dmitrija Rogozina, zadatak Rusije nije da militarizuje Arktik nego da realizuje svoje ekonomske interese u njemu.\namerička vojska, NATO, Dmitrij Rogozin, Filip Bridlav, Vladimir Putin, Evropa, Arktik


Šarović: Popis stanovništva može odrediti budućnost BiH – Jabuka.tv\nPotpredsjednik SDS-a Mirko Šarovićdanas je u Istočnom Sarajevu održao konferenciju za novinare, na kojoj je govoreći o aktualnim pitanjima u Republici Srpskoj i BiH istaknuo pitanje predstojećeg popisa stanovništva BiH.\nSrpska demokratska stranka BiH smatra da “popis u listopadu ima povijestni značaj i da ima dalekosežne reperkusije te da u nekim svojim elementima može i odrediti budućnost prostora BiH u cjelini”.\n”U tom smislu SDS je pozvao građane da se pripreme za ovaj popis, što će ponoviti bezbroj puta u narednih 60 dana.\nSDS sa ovom konferencijom počinje jednu vrstu kampanje u kontinuitetu za popis stanovništva da animira građane da se pripreme i izađu na popis stanovništva BiH”, kazao je Šarović nakon press-konferencije.\nŠarović je kazao da će se SDS do kraja godine posvetiti rješavanju životnih pitanja, što znači da se neće baviti predizbornom kampanjom, koju smatra neprimjerenom u ovom vremenu.\n”Neke političke partije ne samo što su počele predizbornu kampanju već i javno licitiraju s kandidatima za funkcije u RS-u i institucijama BiH, a s ciljem skretanja pažnje s najvažnijih životnih pitanja”, rekao je potpredsjednik SDS-a. (FENA)\nU samo jednom danu zabilježeno 470 intervencija zbog vrućine\n29. srpnja 2013. u 18:25


Kako kompanije mogu doprineti poštovanju prava deteta - Biznis i Finansije\nHome\tVestiPolitika i društvo\tKako kompanije mogu doprineti poštovanju prava deteta\nby bifadmin 2. oktobra 2013.\nPoslovni sektor ima značajan uticaj na decu svuda u svetu. Taj uticaj može biti nameran ili nenameran, direktan ili indirektan, pozitivan ili negativan. Kompanije u svim regionima već decenijama daju značajan doprinos ostvarivanju prava i dobrobiti dece – često u obliku filantropskih inicijativa koje, na primer, podržavaju oblast obrazovanja i oblast zdravstvenih usluga. U isto vreme, u svim zemljama poslovni sektor i dalje ozbiljno krši dečja prava.\nU UNICEF-ovoj publikaciji „Deca su svima važna“ predstavljeni su primeri dobre prakse na globalnom nivou. Uspešne multinacionalne kompanije pronašle su načine da u svoje uobičajeno poslovanje uključe aktivnosti koje se odnose na očuvanje i poštovanje prava deteta i na taj način unaprede njihov kvalitet života. Tako je, na primer, jedna globalna kompanija koja se bavi opremanjem doma razvila sveobuhvatni pristup sprečavanja dečijeg rada u svom lancu snabdevanja. Ova kompanija je razvila dugoročna partnerstva sa organizacijama koje se bave dečjim pravima kako bi se sprečio i ukinuo dečiji rad u seoskim zajednicama. To podrazumeva podršku programima, čija je svrha podizanje svesti u lokalnim zajednicama i njihova mobilizacija u kampanjama za upis u školu i pobljšanje kvaliteta obrazovanja u tim zajednicama, kako bi dečaci i devojčice uspešno završavali školovanje.\nKompanije treba da omoguće da proizvodi i usluge budu bezbedni i da kroz njih podržavaju dečja prava. Zato je jedan američki proizvođač automobila stavio poseban naglasak na decu u svom istraživanju. U svakom modelu automobila ogromna pažnja posvećena je bezbednosti dece, koja se često voze na zadnjim sedištima, kao i na sprečavanje njihovih povreda.\nOdličan primer dobre prakse, kada se govori o poštovanju dečjih prava u marketingu, plasirala je jedna evropska marka deterdženta za veš, kada je svoju kampanju iskoristila za podizanje svesti o pravima deteta na igru i na izražavanje. Ovom kampanjom podstakli su roditelje da uvide vrednost istraživanja, igre, aktivnosti i vežbanja kao najvažnijih činilaca za razvoj deteta.\nU našoj zemlji, gde deca uzrasta do 17 godina čine svega 19 odsto ukupnog stanovništa, neophodno je da svi akteri u društvu ujedine u zaštiti njihovih prava i omoguće im da ostvare svoje potencijale. Poslovni sektor ima ogromnu moć da zaštiti decu od štetnih uticaja i poboljša njihov život kroz način na koji rukovodi svojim resursima, razvija i plasira proizvode, pruža usluge i ostavruje uticaj na ekonomski i socijalni razvoj društva. Danas, kada sve više kompanija primenjuje društveno odgovorno poslovanje, neophodno je da deca budu centralna tema razgovora i da njihova zaštita postone značajna poslovna obaveza.\nPredstavnici vodećih poslovnih udruženja i organizacija koje se bave promocijom društveno odgovornog poslovanja u Srbiji, sastali su se prošle nedelje u UNICEF-u. Tom prilikom, učesnici su se složili da dečja prava treba da budu prioritet društveno odgovornog poslovanja i da samo filantropija više nije dovoljna. Na sastanku su učestvovali SMART KOLEKTIV, AMCHAM, Privredna komora Srbije, Globalni dogovor UN, NALED, TELENOR, Forum poslovnih lidera, Unija poslodavaca Srbije, Društvo Srbije za odnose sa javnošću, Business Info Group i Udruženje banaka Srbije.\nBlokada rada američke vlade – građani već na udaru


Pike kritikovao Barselonu zbog Mesija - SPORTSKI ŽURNAL\nFudbaler Barselone Đerar Pike kritikovao je klub zbog načina kojim je rešio situaciju oko ugovora najboljeg igrača Lionela Mesija\nMesi je tokom leta tražio od uprave da ga pusti da ode, pošto je mislio da može da napusti Kamp Nou bez naknade, na osnovu klauzule u ugovoru.\nUprava katalonskog kluba je imala drugačije tumačenje pa je Mesi odlučio da ostane, kako bi izbegao mogući sudski proces.\n"Trebalo bi da čuvamo naše glavne igrače, ne treba ih potcenjivati. To je sve suviše agresivno. Šta se dešava? Mesi zaslužuje sve, novi stadion bi trebalo da se zove po njemu, a zatim i sponzor", rekao je Pike za list Vangardija, preneo je Bi-Bi-Si.\n"Zapitam se kako može biti da se najbolji igrač koji je ikada igrao fudbal, a u kome smo imali sreće da uživamo, probudi jedan dan i pošalje glasovnu poruku pošto misli da ga ne slušaju", naveo je on.\nPike je to rekao dan uoči velikog derbija sa Real Madridom, koji se igra u subotu od 16 časova na Kamp Nou. Pike je pre dva dana potpisao novi trogodišnji ugovor sa Barselonom.\nPike je prokomentarisao i navode da je predsednik Barselone Đozep Bartomeu znao da je klub početkom godine angažovao marketinšku agenciju da kritikuje igrače. Predsednik je to demantovao.\n"Ja, kao igrač Barselone, vidim da je moj klub trošio novac, novac koji od nas traži kroz smanjenje plata, da nas kritikuje, a ne govorim o kritikovanju ljudi van kluba, već igrača - to je grozno. Pitao sam Bartomeua za objašnjenje, on je rekao da nije znao za to i ja mu verujem. Ali, onda vidite da osoba koja je za to odgovorna i dalje radi u klubu", naveo je Pike.\n"To me mnogo boli. A to sada ovde kažem pošto sam to već rekao predsedniku", dodao je Pike.\nUoči velikog derbija španskog fudbala Real je treći na tabeli sa deset bodova iz pet utakmica, a Barselona je deveta sa sedam bodova, ali iz četiri meča.


Vučićev komentar na potez SAD: Srbija neće provoditi sankcije protiv pripadnika svog naroda - 06.01.2022, Sputnik Srbija\nPredsednik Srbije Aleksandar Vučić je poručio da Srbija ni u jednoj tački, ne samo da se neće saglasiti sa sankcijama, već ni na koji način neće provoditi... 06.01.2022, Sputnik Srbija\nVučić je tako odgovorio na pitanje novinara da prokomentariše sankcije koje su SAD uvele Dodiku i Alternativnoj televiziji baš uoči obeležavanja 30 godina postojanja Republike Srpke i da li to vidi kao kršenje medijskih sloboda, iako je Dodik izjavljivao da poštuje ustav BiH.On je najavio da će 10. ili 11. januara razgovarati sa srpskim članom Predsedništva BiH Miloradom Dodikom i sa predsednicom Republike Srpske Željkom Cvijanović o aktuelnoj situaciji."Već ću 10. ili 11. januara razgovarati sa Dodikom i Cvijanović. Reč je o veoma komplikovanim stvarima koje nisu za hitnu reakciju, posebno ne brzopletu, jer ovo donosi brojne izazove ne samo za Srpsku već i za Srbiju", naveo je on.Mogu u jednoj rečenici da kažem, pre svih naših analiza i promišljanja o budućem ponašanju i razgovora sa predstavnicima srpskog naroda i Republike Srpske, a to je da Srbija svakako nije ni srećna niti misli da je rešenje u sankcijama i nema nikakve sumnje, da se Republika Srbija ni u jednoj tački, ne samo da se neće saglasiti, već ni na koji način neće provoditi sankcije protiv pripadnika svog naroda i predstavnika srpskog naroda u BiH i Republici Srpskoj, poručio je Vučić."Moramo da održimo racionalne i da čuvamo pristojne i korektne odnose sa Amerikancima, velika su sila, a sa druge strane nećemo da vraćamo vreme u kome su podizane blokade i barikade prema političkim predstavnicma našeg naroda na Drini", istakao je Vučić odgovarajući na novinarsko pitanje da li ove mere i pritisak na RS i Dodika donose pomirenje ili produbljivanje međuetničkih tenzija. Vučić je istakao da je zabrinut zbog sankcija Dodiku i nekim licima u RS, ali kaže da je još zabrinutiji zbog obrazloženja sankcija da je Alternativna tv deo korupcionaškog sistema. "Imaćemo mnogo pitanja za američku administraciju oko nekih drugih medija i veza sa kriminalom i korupcijom na koje nam se čini da je nemoguće pružiti adekvatan odgovor. Ali, to ćemo ostaviti za vreme posle Božića. razgovarao sam juče i sa Dodikom i Cvijanović i nastavićemo razgovore u danima pred nama", dodao je Vučić.\naleksandar vučić, republika srpska (rs), srbija, srbija – politika, region\n10:44 06.01.2022 (Osveženo: 11:02 06.01.2022)\nPredsednik Srbije Aleksandar Vučić je poručio da Srbija ni u jednoj tački, ne samo da se neće saglasiti sa sankcijama, već ni na koji način neće provoditi sankcije protiv pripadnika svog naroda i predstavnika srpskog naroda u BiH i RS.\nVučić je tako odgovorio na pitanje novinara da prokomentariše sankcije koje su SAD uvele Dodiku i Alternativnoj televiziji baš uoči obeležavanja 30 godina postojanja Republike Srpke i da li to vidi kao kršenje medijskih sloboda, iako je Dodik izjavljivao da poštuje ustav BiH.\nOn je najavio da će 10. ili 11. januara razgovarati sa srpskim članom Predsedništva BiH Miloradom Dodikom i sa predsednicom Republike Srpske Željkom Cvijanović o aktuelnoj situaciji.\n"Već ću 10. ili 11. januara razgovarati sa Dodikom i Cvijanović. Reč je o veoma komplikovanim stvarima koje nisu za hitnu reakciju, posebno ne brzopletu, jer ovo donosi brojne izazove ne samo za Srpsku već i za Srbiju", naveo je on.\nMogu u jednoj rečenici da kažem, pre svih naših analiza i promišljanja o budućem ponašanju i razgovora sa predstavnicima srpskog naroda i Republike Srpske, a to je da Srbija svakako nije ni srećna niti misli da je rešenje u sankcijama i nema nikakve sumnje, da se Republika Srbija ni u jednoj tački, ne samo da se neće saglasiti, već ni na koji način neće provoditi sankcije protiv pripadnika svog naroda i predstavnika srpskog naroda u BiH i Republici Srpskoj, poručio je Vučić.\n"Moramo da održimo racionalne i da čuvamo pristojne i korektne odnose sa Amerikancima, velika su sila, a sa druge strane nećemo da vraćamo vreme u kome su podizane blokade i barikade prema političkim predstavnicma našeg naroda na Drini", istakao je Vučić odgovarajući na novinarsko pitanje da li ove mere i pritisak na RS i Dodika donose pomirenje ili produbljivanje međuetničkih tenzija.\nVučić je istakao da je zabrinut zbog sankcija Dodiku i nekim licima u RS, ali kaže da je još zabrinutiji zbog obrazloženja sankcija da je Alternativna tv deo korupcionaškog sistema.\n"Imaćemo mnogo pitanja za američku administraciju oko nekih drugih medija i veza sa kriminalom i korupcijom na koje nam se čini da je nemoguće pružiti adekvatan odgovor. Ali, to ćemo ostaviti za vreme posle Božića. razgovarao sam juče i sa Dodikom i Cvijanović i nastavićemo razgovore u danima pred nama", dodao je Vučić.


Koliko automobila je u ovoj godini ukradeno u Kantonu Sarajevo - mojusk.ba\nNajveći problem u istragama slučajeva organizovanog kriminala krađe automobila jeste pitanje policijske nadležnosti na različitim područjima Bosne i Hercegovine, navodi šef Odsjeka za imovinske delikte Ministarstva unutrašnjih poslova Kantona Sarajevo (MUP KS) Milan Božić.\nU intervjuu za BIRN BiH Božić pojašnjava da počinioci u Sarajevu samo ukradu automobil, koji zatim odvezu na drugu lokaciju, na području Republike Srpske (RS) ili Distrikta Brčko, gdje MUP KS nema nadležnost i gdje vozilo bude preprodato ili rastavljeno.\n-Logično je onda da se u priču uključi Državna agencija za istrage i zaštitu (SIPA), Granična policija i ostale agencije, navodi Božić.\nOd početka ove godine do 20. septembra, veli Božić, na području Sarajeva prijavljena je krađa preko 450 vozila.\nUhvaćeni kradljivci automobila, dodaje, često su dobivali uslovne kazne zatvora, te su neki od njih kasnije postali osobe koje se “povezuju s organizovanim kriminalnom”.\nU posljednje vrijeme, prema Božiću, manji broj cijelih vozila prebacuje se na teritoriju susjednih država, a sve više se automobili rastavljaju i prodaju u dijelovima, bilo u BiH ili regionu.\nU proteklih godinu i po, prema Božiću, u 13 slučajeva je zabilježeno da kradljivci automobila pucaju ili vozilom nasrću na policajce ili građane.\nU idućih sedam dana odluka o razrješenju glavnog tužioca BiH Gorana Salihovića


Pripadnici ovog znaka na prvi su pogled vrlo samostalni i samouvereni, ali taj njihov stav često je kamuflaža. Zapravo se boje da zavise od drugih jer im tako diktiraju i raspoloženje. Od bliskih ljudi im je potrebna podrška i pažnja, inače postaju nesigurni ili depresivni i tada poprimaju osobine negativnih Vaga – nesigurnost, neodlučnost, pasivnost, veliki umor i frustriranost.\nBilo u ljubavi, finansijama ili na poslovnom planu, pripadnike ovog znaka najviše plaši da nemaju kontrolu. Tako će im u vezama biti potrebno mnogo vremena da steknu poverenje u partnera i izgube osećaj da su oni ti koji možda vole više. Ako se osećaju loše, preuzimaju karakteristike negativnih Škorpija – posesivnost, ljutnju, okrivljavanje, osvetoljubivost.\nKoliko god komunikativni i ekspresivni bili, pripadnici ovog znaka svesni su da su promenljivog raspoloženja i poprilično komplikovani. Iako oko sebe imaju veći broj ljudi sa kojima se slažu, oni potajno sumnjaju da li ih vole i prihvataju zbog onog što jesu. U kriznim situacijama preuzimaju karakteristike negativnih Strelaca – ne žele da slušaju tuđa objašnjenja, glava im je u oblacima i postaju sarkastični.\nPripadnici ovog znaka poprilično su osetljivi na to koliko ih drugi doživljavaju važnim u svom životu. Njihova nesigurnost izlazi na videlo u situacijama u kojima se osećaju zanemareno, nevoljeno ili ako se prozivaju da nisu nešto napravili kako treba. Tada poprimaju karakteristike negativnog Jarca – postaju pesimistični, povlače se u sebe i sažaljevaju se.\nGubitak položaja i javno poniženje situacije su u kojima će pripadnici ovog znaka pokazati svoje slabosti. Ako se slučajno ignorišu njihove potrebe i želje, na videlo dolazi njihova unutrašnja nesigurnost – da bližnjima ne znače onoliko koliko sami smatraju da bi trebalo. Tada poprimaju karakteristike negativnih Vodolija – oholost, sarkazam, povlačenje u sebe i bežanje od onih koji su ih povredili.\nPripadnici ovog znaka navikli su da imaju hladnokrvnu masku koju retko ko može probiti, ali upravo ona služi za skrivanje unutrašnjih nesigurnosti. Njihov je primarni kompleks da nisu tako dobri, vredni, sposobni ili šarmantni kako ostavljaju utisak, pa osećaju stalan pritisak da održe dobar prvi utisak. U stresnim situacijama poprimaju karakteristike negativnih Riba – plačljivi su, emotivni, destruktivni i histerični.\nPripadnicima ovog znaka je njihov društveni ugled vrlo bitan, a najveću im nesigurnost predstavlja ideja da drugi o njima pričaju loše, raspredaju o njihovim manama ili pogrešno tumače njihove postupke. Strahuju da će ih zbog toga drugi odbaciti i imaju premalo poverenja u to koliko znače drugima. U stresnim situacijama poprimaju karakteristike negativnih Ovnova – postaju agresivni, viču, vrlo su svadljivi…\nPripadnici ovog znaka nemaju puno kompleksa, ali jedna ih nesigurnost često prati – a to je potreba da se doživljavaju dovoljno pametnima ili sposobnima. Ako se osete izloženim ili ranjivim, misle da bi to drugi mogli iskoristiti i steći prednost nad njima. U takvim situacijama poprimaju karakteristike negativnih Bikova- postaju zajedljivi i pasivni.\nPripadnici ovog znaka vrlo su nesigurni i nepoverljivi po pitanju emotivnih odnosa. Smatraju da nisu dorasli tuđim igricama, pa se boje da će nekome predati svoje poverenje i osećaje, a ostati povređeni. Upravo zbog toga glume hladnokrvnost, ali u stresnim situacijama ta ranjivost dolazi do izražaja. Tada poprimaju karakteristike negativnih Rakova – ćudljivi su, posesivni, ljubomorni i vrlo emotivni.\nIako deluju kao da ih mišljenje okoline ne dotiče previše, pripadnici ovog znaka često skrivaju manjak samopouzdanja. Ipak, kako ne žele da se stope sa masom već teže tome da ostanu individualci, odlučuju da glume da ih osude drugih ne dotiču. Istovremeno strahuju da će ih ljudi, do kojih im je stalo, lako zameniti. U stresnim situacijama poprimaju karakteristike negativnih Lavova – ne žele da slušaju, beže od rasprave i “gledaju sa visine”.


Merima Njegomira sahranjena u Aleji zaslužnih građana\nTanjug 23. novembra 2021. 16:16\nBEOGRAD – Pevačica narodne muzike Merima Njegomir (1953-2021) sahranjena je danas u Aleji zaslužnih građana na beogradskom Novom groblju.\nPoslednjem ispraćaju glavne i odgovorne urednice narodnih ansambala Muzičke produkcije i PGP RTS-a Njegomir, koja je preminula nakon kraće i teške bolesti, prisustvovali su članovi porodice – deca Ljubica, Milica, Jelena i Marko, kao i par stotina građana, prijatelja, kolega i poštovalaca.\nMeđu prisutnima bio je predsednik Skupštine Srbije Ivica Dačić, dok je predsednik Republike Aleksandar Vučić poslao venac sa natpisom: „Poslednji pozdrav dragoj Merimi“.\nBili su prisutni i pevači Ana Bekuta i Ivan Milinković, prvi čovek PGP RTS-a Vladimir Graić, muzičar Zoran Dašić, menadžer Dragoslav Gane Pecikoza, političar Čedomir Jovanović i brojni drugi.\nNakon opela pred crkvom Svetog Nikole na Novom groblju, kovčeg je do poslednjeg prebivališta pratio tamburaški orkestar, koji je izvodio „Tiho noći“ i druge stare narodne kompozicije.\nOpraštajući se od Njegomir, pijanista i njen biograf Nikola Rackov je istakao da ona nije bila „narodna ili pevačica uopšte“, već „istaknuti umetnik velikog kalibra, vokalni solista, ličnost, pojava u srpskoj muzičkoj kulturi“.\nRackov je naglasio da su Merimini postulati bili „talenat, rad i upornost“, kao i da je baštinila našu narodnu muziku, ali je i „davala neviđen doprinos toj muzičkoj baštini“ .\n„‘Bolna leži Anđelija’, ‘Zajdi, zajdi’ i toliko hiljada pesama koje je snimila, stotine snimaka u fonoteci… to su tragovi iz kojih mora nešto da izraste“, rekao je Rackov.\nMerima Njegomir je sahranjena uz zvuke njenog velikog hita „Zbog tebe“, kog su izvodili tamburaši.\nPrethodno su se na komemoraciji u Radio Beogradu od Njegomir oprostili Bekuta, urednica zabavnog programa Radio-televizije Srbije Olivera Kovačević, glumica Svetlana Bojković, tv voditelj Aleksandar Gajšek i muzičar Bora Dugić.


Beta 22. juna 2021. 11:55\nKonferencija, u okviru WB EDIF Poslovnog foruma 2021. i u partnerstvu sa Evropskom mrežom preduzetništva (EEN) i Evropskim investicionim fondom (EIF), biće održana putem inovativne onlajn platforme FINNO https://finno.b2match.io/ namenjene razvoju poslovanja kompanija iz regiona.\n„Osnovna ideja uspostavljanja FINNO platforme bila je da malim i srednjim kompanijama pružimo potpune informacije o dostupnim izvorima finansiranja iz evropskih i regionalnih fondova i programa finansijske podrške“, rekla je pomoćnica direktora Sektora za zastupanje i zaštitu interesa članica PKS Gordana Tiodorović.\nKako je objasnila, platforma pored izvora finansiranja poslovnih projekata sadrži objedinjene aktuelne pozive i vesti, bazu ponude i potražnje kao i povezivanje kompanija kako bi razvijale tehnologije i inovacije.\nPlatforma, koja je razvijena na inicijativu Privredne komore Srbije, kao koordinatora EEN Srbija konzorcijuma i uz podršku EEN konzorcijuma regiona, nudi mogućnost organizacije onlajn dogadjaja i bilateralnih susreta ali sadrži i sve neophodne informacije o raspoloživim EU i regionalnim fondovima i programima finansijske podrške.\nCilj je da na jednom mestu budu sve potrebne informacije za razvoj inovativnosti, konkurentnosti i poslovanja kompanija iz Srbije, Crne Gore, Bosne i Hercegovine, Severne Makedonije, Hrvatske i Slovenije.\nKreiranje FINNO platforme podržali su i evropski partneri.\nMarko Djulijani iz Evropskog investicionog fonda je istakao da informativna platforma poput ove može da bude veoma korisna za preduzeća koja na taj način mogu direktno da se upoznaju sa EU inicijativama koje su im na raspolaganju.\nSiniša Marčić iz Regionalnog saveta za saradnju je rekao da je jedan od ključnih ciljeva Akcionog plana za Zajedničko regionalno tržište do 2024. godine stvaranje dimaničnog inovacionog ekosistema na prostoru Zapadnog Balkana i podsticanje industrijskog razvoja, a da ova platforma predstavlja moćan alat za dostizanje tih ciljeva.\n„S jedne strane platforma omogućava bolju informisanost o dostupnim fondovima Evropske unije i njihovoj boljoj iskorišćenosti, dok će mogućnost bilateralnog povezivanja i poslovanja kompanija unaprediti poslovanje, razvoj ekonomija i život gradjana u regionu Balkana“, poručio je Marčić.


10 najboljih hotela za porodice u Vilnius - TripAdvisor\nNajbolji hoteli za porodice - Vilnius, Lithuania\nHoteli za porodice - Vilnius\n73 od 346 objekata odgovaraju vašim filterima. Obriši sve filtere\nBr. 1 od 73 – objekti sa najboljim odnosom cena/kvalitet – Hoteli za porodice - Vilnius\nBr. 2 od 73 – objekti sa najboljim odnosom cena/kvalitet – Hoteli za porodice - Vilnius\nBr. 3 od 73 – objekti sa najboljim odnosom cena/kvalitet – Hoteli za porodice - Vilnius\nBr. 4 od 73 – objekti sa najboljim odnosom cena/kvalitet – Hoteli za porodice - Vilnius\nBr. 5 od 73 – objekti sa najboljim odnosom cena/kvalitet – Hoteli za porodice - Vilnius\nBr. 6 od 73 – objekti sa najboljim odnosom cena/kvalitet – Hoteli za porodice - Vilnius\nBr. 7 od 73 – objekti sa najboljim odnosom cena/kvalitet – Hoteli za porodice - Vilnius\nBr. 8 od 73 – objekti sa najboljim odnosom cena/kvalitet – Hoteli za porodice - Vilnius\nBr. 9 od 73 – objekti sa najboljim odnosom cena/kvalitet – Hoteli za porodice - Vilnius\nBr. 10 od 73 – objekti sa najboljim odnosom cena/kvalitet – Hoteli za porodice - Vilnius\nBr. 11 od 73 – objekti sa najboljim odnosom cena/kvalitet – Hoteli za porodice - Vilnius\nBr. 12 od 73 – objekti sa najboljim odnosom cena/kvalitet – Hoteli za porodice - Vilnius\nBr. 13 od 73 – objekti sa najboljim odnosom cena/kvalitet – Hoteli za porodice - Vilnius\nBr. 14 od 73 – objekti sa najboljim odnosom cena/kvalitet – Hoteli za porodice - Vilnius\nBr. 15 od 73 – objekti sa najboljim odnosom cena/kvalitet – Hoteli za porodice - Vilnius\nBr. 16 od 73 – objekti sa najboljim odnosom cena/kvalitet – Hoteli za porodice - Vilnius\nBr. 17 od 73 – objekti sa najboljim odnosom cena/kvalitet – Hoteli za porodice - Vilnius\nBr. 18 od 73 – objekti sa najboljim odnosom cena/kvalitet – Hoteli za porodice - Vilnius


Grlić Radman: Srbija će snositi posledice zbog otimanja hrvatske kulturne baštine – BALKAN TV NOVI SAD\nHomeRegionGrlić Radman: Srbija će snositi posledice zbog otimanja hrvatske kulturne baštine\n21/01/2022Redakcija BALKAN TVRegion, Vesti, Za slajder0\nHrvatski ministar spoljnih i evropskih poslova Gordan Grlić Radman rekao je danas da će Srbija zbog, kako tvrdi, „otimanja hrvatske kulturne baštine“, snositi posledice u pristupnim pregovorima sa EU.\n„Otimanje hrvatske kulturne baštine nije u skladu sa evropskim vrednostima, niti sa perspektivom za koju se Srbija opredelila, i zasigurno će imati određene konsekvence kada se budu otvorila određena poglavlja koja su s time u vezi ključna, poput obrazovanja“, izjavio je Grlić Radman novinarima u Puli povodom zakona o kulturnom nasleđu koji je usvojen krajem decembra u Skupštini Srbije, prenela je Hina.\nIzvor: Ilustracija (unsplash.com)\nOn je dodao da je zbog toga hrvatski ambasador u Beogradu protestovao kod srpskih vlasti.\nPrema njegovim rečima, prisvajanje tuđe kulturne baštine je skandalozno, ali se, kako je rekao, očito uklapa u „hegemonističku politiku širenja takozvanog srpskog sveta“.\n„To je nama u 21. veku nerazumljivo i neprihvatljivo i to vrlo oštro osuđujemo“, istakao je Grlić Radman.\nMinistarstvo kulture i informisanja Republike Srbije saopštilo je juče da odredba Zakona o kulturnom nasleđu, po kojoj izdanja dubrovačke književnosti pripadaju i srpskoj i hrvatskoj kulturi, zaključno sa 1867. godinom, ne znači da Srbija spori da je stara dubrovačka književnost i deo kulturnog nasleđa Hrvata.


Vojni penzioneri ne žele smanjenje penzija\nNekoliko stotina penzionera i vojnih osiguranika, uz podršku 13 boračkih udruženja, protestovali su ispred zgrade federalne Vlade u Sarajevu protiv najavljenog smanjenja penzija.\nPredsjednik Udruženja penzionera vojnih osiguranika u FBiH, Ismet Harbinja, kaže da borci imaju četiri zahtjeva za predstavnike Vlade.\n"Naši zahtjevi su isplata penzija na vrijeme i bez umanjenja 10 odsto. Drugi, da se odmah pristupi izradi Zakona, pretvaranjem Uredbi po kojima smo penzionisani u jedan Zakon, te treći zahtjev je da se krene sa deblokadom procesa otkupa i dodjele stanova," kaže Harbinja.\nMeđu demonstrantima njima je i Šaćira Jerković, koja je doputovala iz Čapljine kako bi podržala borce.\n"Kakva je ovo penzija od 295 maraka? To je sramota! Ne možemo ni račune platiti, a živi nas četvero od jedne penzije. Ovo je žalosno šta rade. Ovo nije uredu nimalo," rekla je Jerković.\nNakon jučerašnjeg sastanka sa premijerom FBiH, Mustafom Mujezinovićem i resornim ministrima Pericom Jelečevićem i Zahidom Crnkićem, predstavnici Udruženja penzionera vojnih osiguranika i njihov koordinacioni odbor nije prihvatilo ponuđena rješenja.\n"Zato što premijer Vlade FBiH ne prihvata da se penzije isplaćuju neumanjene. Čak planira da se i iduće godine penzije smanjuju za 10 odsto. Takođe, mi nismo sigurni da li će penzije u ova naredna tri mjeseca biti na vrijeme," rekao je Harbinja.\nPredstavnici pregovaračkog tima Koordinacionog odbora više boračkih udruženja u FBiH sastali su se oko 13 sati sa ministrom Crnkićem, međutim ništa konkretno nije dogovoreno, te se dogovori odlažu za 18. novembar, kada bi trebao biti prisutan i premijer Mujezinović.


Invalidi najavljuju proteste\nutorak, 17 jul 2012 13:40\nAmputirci Srpske, ratni vojni invalidi, izraziće uskoro nezadovoljstvo protestima kod zgrade Vlade RS jer im se neopravdano umanjuje stepen invaliditeta u procesu revizije.\n"Najavljujemo da ćemo ispred zgrade Vlade RS donijeti svoje proteze i da će to biti jedan od prvih vidova našeg javnog protesta ukoliko resorno ministarstvo hitno ne prihvati naše primjedbe i zahtjeve koji se odnose na Pravilik o utvrđivanju procenta vojnog invaliditeta. Čekaćemo još koji dan da vidimo poteze ministarstva, iako je pravilnik trebalo da bude usvojen do 1. jula", kaže Željko Volaš, predsjednik Organizacije amputiraca RS.\nU Organizaciji amputiraca RS ističu da su članovi svih regionalnih udruženja UDAS u Banjaluci, Doboju, Bijeljini, Istočnom Sarajevu i Trebinju ogorčeni jer svakodnevno dolazi do ponižavanja i vređenja ratnih vojnih invalida amputiraca od strane komisija i pravnika koji rade u Ministarstvu rada i boračko invalidske zaštite, prenose "Novosti".\nVolaš je istakao da UDAS svakodnevno iz pet regionalnih udruženja dobija informacije da je nekom amputircu umanjen stepen invalidnosti, što svakako ugrožava njihovu egzistenciju.\n"Znamo da RVI amputirci ne mogu da nađu posao i poslodavci ih ne žele zbog predrasuda i barijera. Ako je Ministarstvo htelo da se ovako ponaša prema RVI, moralo je da im obezbijedi radna mjesta i adekvatna primanja, a ne da ih ugrožava i dovodi na rub siromaštva", dodao je Volaš.\nČlanovi Organizacije amputiraca UDAS RS RVI su već dva puta organizovali protestna okupljanja u prostorijama organizacije kako bi izrazili nezadovoljstvo odnosom vlasti prema njima. Na sastanaku u resornom ministarstvu, koji je održan sredinom jula, nisu riješena sporna pitanja. U Organizaciji UDAS podsjećaju Ministarstvo da površno pristupa rešavanju problema amputacije i posljedica koje ona izaziva, pišu "Novosti".


Otvoren novoasfaltiran putni pravac Melnica – Vitovnica • Poportal\nOtvoren novoasfaltiran putni pravac Melnica – Vitovnica\nU naselju Melnica su otvorena za saobraćaj dva novoasfaltirana putna pravca u dužini od 1400 metara, koji povezuje naselja Melnica i Manastirica i 170 metara u naselju Melnica.\nOvom događaju je prisustvovalo rukovodstvo opštine Petrovac na Mlavi na čelu sa predsednikom Duškom Nedinićem.\nPresecanjem vrpce predsednika opštine Duška Nedinića, predsednika Skupštine opštine Milančeta Aćimovića i predsednika mesne zajednice Melnica Vladana Stanojlovića, svečano su otvoreni novoasfaltirani putni pravci.\nOvo je još jedna u velikom nizu investicija u putnu infrastrukturu na teritoriji opštine Petrovac na Mlavi.\nAutor i foto Opština Petrovac na Mlavi\nNajčešći simptomi gripa jednaki su simptomima obične prehlade\nPosle jutarnjeg mraza stiže sunčan dan\n19 godina od početka vazdušnih napada NATO-a\n24/03/2018 27/03/2018 P.Panović\nZvezdina lopta “Bubamara“ iz Barija “na lečenju“\n15/08/2017 02/04/2020 P.Panović\nPutarina skuplja 12 odsto – Usvojen zakon, od Beograda do Niša 900 dinara, a ovo su sve nove cene


Lamanš - Sputnjik Srbija\n08:48 17 April 2021\nBritanski razarač prati grupu ruskih brodova kroz Lamanš\nBritanski razarač prati grupu ruskih ratnih brodova koji prolaze kroz Lamanš, saopštila je pres-služba ratne mornarice Velike Britanije.\nRusija gradi most preko Lamanša?\nNakon što je niz zapadnih zemalja, uključujući i Veliku Britaniju, osudio Rusiju zbog otvaranja Krimskog mosta i „kršenja suvereniteta Ukrajine“, Moskva je predložila Britancima da im pomogne u izgradnji mosta preko Lamanša.\nBritanski brod i helikopter pratili ruski konvoj kroz Lamanš (foto, video)\nBritanska mornarica poslala je patrolni brod i helikopter da prate ruske vojne brodove koji prolaze kroz Lamanš, navodi se u saopštenju Kraljevske flote.\nDžonson i Makron: Izgradimo most preko Lamanša\nPrilikom britansko-francuskog samita, koji je održan u Kraljevskoj vojnoj akademiji u Sendherstu, ministar spoljnih poslova Velike Britanije Boris Džonson predložio je predsedniku Francuske Emanuelu Makronu da dve zemlje izgrade most preko Lamanša.\nBritanska fregata krenula u Lamanš da prati ruske brodove\nPatrolni brod britanske mornarice „Vestminster“ upućen je u Lamanš kako bi pratio grupu ruskih vojnih brodova, saopštilo je Ministarstvo odbrane Velike Britanije.\nSpor Londona i Pariza: Ko plaća gradnju carine?\nFrancuska će zatražiti od Velike Britanije da učestvuje u finansiranju izgradnje novih carinskih punktova u francuskim lukama na Lamanšu posle „bregzita“, pišu britanski mediji, napominjući da London ne namerava da pristane na to.\nLetećim automobilom preko Lamanša\nFrancuska kompanija „Vejlo“ napravila je leteći automobil „pegaz“, koji je 14. juna uspešno završio probni let iznad Lamaša. Pogledajte kako je „mitski konj“ raširio „krila“ u ambicioznom pokušaju prelaska kanala.\nRuski vojni brodovi napravili pometnju prolaskom kroz Lamanš\n„Nestali“ američki vojni avion sleteo u britansku bazu\nAvion-tanker američke vojske tipa „boing KC-135R stratotanker“, koji je navodno nestao sa radara iznad Lamanša, sleteo je u britansku bazu.